17.08.2020
Аҧсны Аҳәынҭқарра Ахада Аслан Бжьаниа нанҳәамза 15 рзы атәылауаа зыргәамҵуа рхатәы зҵаарақәа рзы идикылеит.
Аҧсны араионқәа рыҟнытә ауааҧсыра аҳәынҭқарра Ахада идҵааларазы инеиз рызҵаарақәа еиҳарак ирыдҳәалан асоциалтә проблемақәа, аусурҭа ҭыҧқәа, анхамҩатә ҭагылазаашьақәа реиҕьтәра уҳәа уб.егь.
Аҳәынҭқарра Ахада иҧыларазы иҟан иара убас адоуҳамҵзура ахаҭарнакцәа.
Ауааҧсыра Ахада идҵааларазы изызнеиз азҵаарақәа жәпакы аҭыҧаҟны иӡбан, егьырҭ хазы зыҭҵаара аҭаху азҵаарақәа рзы изыхәҭоу анапхгаҩцәа анапынҵақәа рыҭан.